Ράνια Θρασκιά

Η Ράνια (Ουρανία) Θρασκιά (Θεσσαλονίκη, 12 Ιουνίου 1974) είναι Ελληνίδα πολιτικός, κλινική ψυχολόγος, παιδαγωγός, οικογενειακή σύμβουλος, συγγραφέας και τηλεπαρουσιάστρια, η οποία το 2023 εκλέχθηκε βουλευτής με το κόμμα του ΣΥΡΙΖΑ στην Α΄ Θεσσαλονίκης και τον Φεβρουάριο 2025 εντάχθηκε στο ΠΑΣΟΚ – Κίνημα Αλλαγής.

 Βιογραφία 
Γεννήθηκε και μεγάλωσε στη Θεσσαλονίκη. Σπούδασε στο Παιδαγωγικό Τμήμα Δημοτικής Εκπαίδευσης (Πανεπιστήμιο Αιγαίου). Άρχισε μεταπτυχιακό πρόγραμμα σπουδών στην Ισπανία (Πανεπιστήμιο της Σαλαμάνκα) με ειδίκευση στην ψυχολογία, το οποίο τελικά δεν ολοκλήρωσε ποτέ. Ολοκλήρωσε μεταπτυχιακές σπουδές στο Πανεπιστήμιο του Ανατολικού Λονδίνου στην κλινική και κοινοτική ψυχολογία χωρίς να φύγει από την Ελλάδα και εξειδικεύεται στη συστημική θεραπεία.

Εργάστηκε ως παρουσιάστρια και δημοσιογράφος στα τηλεοπτικά κανάλια Μακεδονία TV, ANT1, MEGA και ALTER. Τρία χρόνια εργάστηκε ως παρουσιάστρια δελτίων ειδήσεων και ενημερωτικών εκπομπών στον ΑΝΤ1. Το 2003 ξεκίνησε την καριέρα της στον τηλεοπτικό σταθμό MEGA (εκπομπή Όμορφος Κόσμος το πρωί, από κοινού με τον Γρηγόρη Αρναούτογλου) και ακολούθως εργάστηκε στο κανάλι ALTER.

 Πολιτική σταδιοδρομία 

 ΣΥΡΙΖΑ 
Τον Απρίλιο του 2023 ανακοινώθηκε η υποψηφιότητα της στις βουλευτικές εκλογές, στην Α΄ Θεσσαλονίκης με τον ΣΥΡΙΖΑ - Προοδευτική Συμμαχία. Εξελέγη βουλευτής, με 15.034 σταυρούς προτίμησης στις εκλογές του Μαΐου και επανεξελέγη στις εκλογές του Ιουνίου. Αποχώρησε από το κόμμα (ΣΥΡΙΖΑ Π.Σ.) στις 10 Δεκεμβρίου 2024, με δήλωση ανεξαρτητοποίησης προς τον πρόεδρο της Βουλής.

Τον Φεβρουάριο του 2025 ανακοινώθηκε η προσχώρηση της στο ΠΑΣΟΚ – Κίνημα Αλλαγής.

 Οικογενειακή σύμβουλος 
Ολοκλήρωσε πρόγραμμα ειδίκευσης στην οικογενειακή συμβουλευτική και έχει πιστοποίηση ως σύμβουλος ψυχικής υγείας. Είναι τακτικό μέλος της Ελληνικής Εταιρείας Συμβουλευτικής.

Έχει συγγράψει βιβλίο υπό τον τίτλο «Κοιτάω Μπροστά», το οποίο και κυκλοφόρησε από τις Εκδόσεις Διόπτρα.

 Προσωπική ζωή 
Από το 2008 μέχρι το 2017 ήταν παντρεμένη με τον γιατρό Ανδρέα Φωτόπουλο. Απέκτησαν δύο γιους, τον Διονύση (γενν. 2009) και τον Κωστή (γενν. 2011). Είναι κουμπάρα με τους Μύρωνα Στρατή, Μαίρη Συνατσάκη και Παναγιώτη Χατζηδάκη καθώς είναι νονοί του δεύτερου γιου της. Με Συνατσάκη - Χατζηδάκη υπήρξαν συνεργάτες στην εκπομπή «Elatte».

 Φιλμογραφία 
 Τηλεόραση 
+ Έτος Τίτλος Προγράμματος  Κανάλι Ρόλος Σημειώσεις 1994-1999 Μακεδονία TV Ειδήσεις Μακεδονία TV Η Ίδια (Παρουσιάστρια) Κεντρικό δελτίο ειδήσεων 1995-1998 Εδώ Θεσσαλονίκη Μακεδονία TV Η Ίδια (Παρουσιάστρια) Καθημερινή απογευματινή εκπομπή 1999-2003 Τα Νέα του Ant1 ANT1 Η Ίδια (Παρουσιάστρια) Δελτία ειδήσεων Στούντιο με θέα ANT1 Η Ίδια (Συμπαρουσιάστρια) Πρωινή ενημερωτική εκπομπή σαββατοκύριακου, Σεζόν 1-4 2000-2002 Καλημέρα Ελλάδα ANT1 Η Ίδια (Παρουσιάστρια) Πρωινή ενημερωτική εκπομπή, Καλοκαιρινή περίοδος 2002 Άκρως οικογενειακόν ANT1 Η Ίδια 2 επεισόδια 2003-2006 Όμορφος Κόσμος το πρωί MEGA Η Ίδια (Παρουσιάστρια) Καθημερινή πρωινή ψυχαγωγική εκπομπή, Σεζόν 1-3 2005 Στο Παρά Πέντε MEGA Η Ίδια 1 επεισόδιο 2006-2009 Κοιτάω Μπροστά ALTER Η Ίδια (Παρουσιάστρια) Καθημερινή απογευματινή κοινωνική εκπομπή 2010 Elatte ANT1 Η Ίδια (Παρουσιάστρια) Καθημερινή πρωινή ενημερωτική εκπομπή, Καλοκαιρινή περίοδος 2011 Υπάρχει Λύση ALTER Η Ίδια (Παρουσιάστρια) Καθημερινή απογευματινή κοινωνική εκπομπή 2014 Just the 2 Of Us MEGA Η Ίδια (Διαγωνιζόμενη) Σεζόν 2, 10η Θέση 2015-2016 Joy ANT1 Η Ίδια (Παρουσιάστρια) Talk show, Σεζόν 4 2016-2021 Το Πρωινό ANT1 Η Ίδια (Παρουσιάστρια) Στήλη Κοιτάω Μπροστά, Εβδομαδιαία Παρουσία

 Σινεμά 
+ Έτος Τίτλος ταινίας  Ρόλος Σημειώσεις 2000 Αυτή η νύχτα μένει Πελάτισσα στην καντίνα Guest εμφάνιση

 Παραπομπές 

Κατηγορία:Ελληνίδες δημοσιογράφοι
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τον ΣΥΡΙΖΑ